da da da de da da da fr da sv pl en da da nn sv da ja da da fr da en da da da da pt da en da en da da fi da da da da de sv en da sv fi da et da da da als da da da da en et da da da da da da da da da fi da pt da da da da da da da da da da da de da da da da en da da da da da da da de da da da et et et et da da da da da da da da sv da da da da da da nl da da da nl da nn da da da et et et et et et da da da nn da da da da da da da da da et et da da da da da da da sv da da da da et da da da da da da da da da da da en da et et da da da da da da da da da da da hbs_lat et da en et da sv da de fr de it da
Helvedesild (herpes zoster) – almindelige symptomer og behandling | iSUNDHED.dk
Symptomerne på helvedesild starte ofte med oplevelsen af smerter i den ene side af kroppen. Foto: Shutterstock
Helvedesild, eller herpes zoster, er en almindelig virussygdom, der skyldes en herpesvirus, som hedder varicella zoster. Foto: Shutterstock
Udslættet minder om skoldkopper, men ved helvedesild spreder det sig ikke, men bliver inden for et begrænset område. Foto: Shutterstock
De typiske symptomer på helvedesild – herpes zoster – er, at det starter med en sviende smerte og udslæt på huden i den ene side af kroppen. Navnet helvedesild er meget beskrivende for sygdommen.
Gennemgået af: Anders Halvarsson , Praktiserende læge
Det er en almindelig virussygdom, der kan ramme mennesker i alle aldre, men er mest almindelig hos personer over 50 år. Risikoen for helvedesild stiger i takt med alderen, når immunforsvarets evne til at beskytte kroppen mod infektioner falder. I Sverige rammes mindst 30.000 personer om året. Man kan få helvedesild, hvis man tidligere har haft skoldkopper, og det er almindeligt at få udslæt og blærer, der gør ondt. Man kan få effektiv behandling med antivirale lægemidler, men de skal påbegyndes inden for 72 timer efter sygdommens indtræden for at virke. Det er nu også muligt at få en vaccine til alle fra 50-års-alderen.
Helvedesild, eller herpes zoster, er en almindelig virussygdom, der skyldes en herpesvirus, som hedder varicella zoster. Helvedesild skyldes samme virus som skoldkopper. Man kan kun få helvedesild, hvis man tidligere har haft skoldkopper. Når man har haft skoldkopper, bliver virussen i kroppen resten af livet. Et svensk studie har vist, at cirka 98 procent af alle børn i alderen 9-12 år har antistoffer mod herpes zoster. Sagt med andre ord har praktisk talt alle i Sverige risiko for at få helvedesild i deres voksenliv. Det er ikke almindeligt, at yngre mennesker får helvedesild, men jo højere alder, desto mere almindelig er sygdommen.  Immunforsvaret svækkes i takt med alderen. Det kan medføre, at skoldkoppevirussen ”vækkes til live” og forårsager helvedesild. Men langt de fleste, som får helvedesild, er ellers fuldstændig sunde og raske. Helvedesilden og blærerne heler normalt af sig selv inden for nogle uger. Det er normalt, at det gør ondt i huden de steder, hvor blærerne er, men det forsvinder sædvanligvis inden for nogle måneder. Jo ældre man er, desto højere er risikoen for, at det gør ondt i længere tid.
Det er usædvanligt at få helvedesild mere end én gang, men det sker for cirka fem procent af de ramte. Man regner med, at en ud af fire personer rammes af helvedesild i deres levetid. I aldersgruppen over 85 år er livstidsrisikoen 50 procent. Bemærk, at et lille barn med skoldkopper ikke kan smitte sine bedsteforældre, så de får helvedesild. En bedsteforælder med helvedesild kan derimod godt smitte sit barnebarn, så det får skoldkopper (hvis barnet ikke allerede har haft det). Det er blærerne, der indeholder virusset, som smitter ved kontakt. Dog kan hverken helvedesild eller skoldkopper forårsage helvedesild hos et andet menneske. Børn kan også få helvedesild, selvom det ikke er almindeligt. Man kan leve normalt, selvom man har helvedesild, men skal dog undgå kontakt med personer med kraftigt svækket immunforsvar eller gravide, der ikke har haft skoldkopper.
Hvad er symptomerne på helvedesild?
Helvedesild forbindes ofte med udslæt på huden, og det er et af symptomerne, men langt fra det eneste. Det kan gøre sviende ondt eller stikke på et hudområde, og det er almindeligt, at huden bliver følsom over for berøring. I starten kan der for eksempel være smerter i den ene side af kroppen.
Det normale er, at helvedesild sidder på overkroppen eller langs det ene ben, men udslættet kan forekomme hvor som helst på kroppen. Dobbeltsidig helvedesild kan forekomme, men det er ikke almindeligt. Udslættet minder om skoldkopper, men ved helvedesild spreder det sig ikke, men bliver inden for et begrænset område. Efter en til tre dage bliver det ofte rødt, og det gør ondt. Derefter kommer der blærer, som bliver mørkere med tiden. Normalt klør blærerne. Efter to til tre uger dannes der sårskorper, som falder af, efterhånden som huden heler. Det tager cirka fem uger fra sygdommens indtræden, til huden er helet helt op. Hos en del personer kan smerterne vare ved i meget lang tid, efter at udslættet er forsvundet. Hvis helvedesild opstår i ansigtet og især i øjet, er det vigtigt at søge hjælp hurtigst muligt, da der er en vis risiko for, at øjet og synet tager skade af infektionen. Øjet kan blive rødt og føles tørt. Øjelåget kan hæve op, og det gør ondt. Man kan blive følsom over for lys eller få sløret syn.
Hvis man er under 50 år og kun har lette symptomer, behøver man ikke søge læge. Så går det normalt over af sig selv. Der findes effektive midler mod disse infektioner – de såkaldte antivirale lægemidler. Man tager lægemidlet tre gange om dagen i syv dage. Disse lægemidler forhindrer, at virussen formerer sig. Sygdomsforløbet mildnes, og risikoen for komplikationer mindskes. Behandlingen skal helst starte inden for tre døgn, efter at de første blærer har vist sig. Der findes også en vaccine mod helvedesild, der gives til personer fra 50 år og opefter.
I første omgang behandles smerterne med smertestillende medicin eller antiinflammatoriske lægemidler. Du kan få recept på medicin, hvis du har smerter, og de produkter, du kan få i håndkøb, ikke hjælper. Hos nogle kan midler mod depression eller epilepsi hjælpe på smerterne. Det kan sommetider være nødvendigt at behandle med antibiotika, hvis udslættet på huden er blevet inficeret med bakterier.
Hvis man er over 50 år, får man normalt behandling med medicin, der hæmmer virussen, så risikoen for langvarige smerter mindskes. For at behandlingen skal virke godt, bør den starte op inden for tre døgn, efter at udslættet er begyndt at vise sig. Man får tabletter, som skal tages i en uges tid. Det er endnu vigtigere, at man får behandling så hurtigt som muligt, hvis man har svækket immunforsvar.
Kontakt snarest muligt din læge eller vagtlægen, hvis du er over 50 år eller har en eller flere af disse tilstande:
Udslæt og smerter i ansigtet.
Hvis du har helvedesild, og behandlingen iværksættes på et tidligt tidspunkt, bliver symptomerne ofte mildere. Kontakt din læge for at få vejledning, hvis du er usikker på noget.
Der findes i dag to vacciner mod helvedesild. Det mindsker risikoen for at få sygdommen og for at få langvarige smerter, hvis du alligevel får helvedesild. Man kan vaccineres, hvis man er over 50 år, også selvom man allerede har haft helvedesild. Vaccinationen dækkes dog ikke af den offentlige sygesikring, så du skal selv betale for den.
Den ene vaccine mindsker risikoen for at blive ramt af helvedesild med cirka 50 procent. Vaccinens virkning aftager dog med tiden. Vaccinen gives én gang. Den bør ikke gives til personer med svækket immunforsvar.
Den anden vaccine er en ikke-levende vaccine mod helvedesild, der giver mere end 90 procents beskyttelse i alle undersøgte aldersgrupper. Denne vaccine kan man få, selvom man har svækket immunforsvar. Vaccinen består af to doser: en første dosis efterfulgt af en anden dosis to måneder senere. Vaccinen er udviklet til at skabe et stærkt og langvarigt immunforsvar, der skal styrke en aldersrelateret nedsættelse af immuniteten over for helvedesild. Vaccinen består kun af et enkelt virusprotein og et hjælpestof (adjuvans). Man har god erfaring med vaccinen, da den har kunne fås på andre markeder siden 2017.
Læs mere om, hvordan det kan være at have helvedesild.
Gode råd ved helvedesild
Hold det ramte hudområde tørt og rent. Vask det forsigtigt med sæbe og vand et par gange om dagen. Det mindsker risikoen for infektion. Undgå at klø og rive blærerne i stykker – dæk dem med en luftig bandage. Kølende creme, opløsning eller sprit med aluminiumacetotartrat eller køligt vand kan bruges mod kløen, og smertestillende håndkøbsmidler kan bruges mod smerterne. Fås i håndkøb på apoteket.
Undgå kontakt med spædbørn og andre, som kan være specielt modtagelige over for smitte med skoldkopper. Undgå at bruge cremer og salver med hydrokortison, da det kan øge risikoen for, at blærerne inficeres.
De absolut mest almindelige komplikation er, at smerterne varer ved i mere end tre måneder. Denne komplikation kan være ret intensiv og svær at behandle. Cirka en ud af ti, der får helvedesild, har smerter i lang tid, det vil sige i mange år, og risikoen stiger i takt med alderen. Helvedesild i øjet kan være meget smertefuldt, og man kan få betændelse på hornhinden, der efterlader ar. I værste fald medfører det nedsat syn. Hvis man har svækket immunforsvar, kan man få en mere vanskelig form af helvedesild, og sommetider er hospitalsindlæggelse påkrævet. Man har blandt andet observeret øget risiko for slagtilfælde i de første tolv måneder efter en omgang helvedesild.
Det er ikke almindeligt, at gravide får helvedesild. Man kan kun få helvedesild, hvis man tidligere har haft skoldkopper, og så har barnet i maven fået antistoffer mod skoldkopper gennem moderkagen. Disse antistoffer beskytter barnet mod skoldkopper de første seks måneder efter fødslen. Hvis man som gravid ikke har haft skoldkopper før, bør man undgå kontakt med personer, som har helvedesild. Selvom det ikke er almindeligt, kan man som gravid blive smittet med skoldkopper. Hvis du alligevel bliver syg, er risikoen for fosterskader lille.
Denne sygdom handler om:
Infektioner og vacciner helvedesild herpes zoster infektioner skoldkopper smerter vaccine virus
11 maj, 2016 Infektioner og vacciner
Mæslinger er en meget smitsom sygdom, der takket være e...
3 marts, 2016 Infektioner og vacciner
Vacciner og profylakse på udlandsrejsen, malaria, hepatitis, gul feber, tyfus, kolera, japansk hjernebetændelse, rabies
Badeturist med en paraplydrink i hånden, eller med en r...
5 april, 2022 Infektioner og vacciner
Roskildesyge er en mave-tarm-sygdom, der skyldes en vir...
Seneste nyt Mest populære
5 juli, 2022 Mave og tarm
Dysfagi (synkebesvær) – hvorfor har man svært ved at synke?
29 april, 2022 grav
Alt om cystisk fibrose – årsag, symptomer og behandling
2 marts, 2022 Hjerte og kar
Alt om forhøjet blodtryk – hypertension
29 april, 2022 grav
Alt om cystisk fibrose – årsag, symptomer og behandling
9 februar, 2022 Hud og hår
Koldsved (diaphoresis) Situationer med koldsved, årsager.
13 marts, 2016 Bevægelsesapparatet
Klemt finger. Skal det behandles?
5 april, 2022 Bevægelsesapparatet
Rygsmerter kan være en inflammationssygdom, der er svær at opdage
Smerter i ryggen, ofte i lænden, og så kraftige smerter...
5 april, 2022 Hud og hår
Neglesvamp – årsag, symptomer og behandling
Hvis dine negle inficeres på grund af for eksempel varm...
5 april, 2022 Hjernen og nerver
Migræne – symptomer, årsag og behandling
5 april, 2022 Infektioner og vacciner
Coronavirus og covid-19: Forskellen på influenza, forkølelse, allergi og covid-19 – symptomguide
2 marts, 2022 Infektioner og vacciner
Alt om feber – hvad er normal temperatur?
Feber skal ikke opfattes som en sygdomstilstand i sig s...
2 marts, 2022 Infektioner og vacciner
Alt om lungebetændelse (pneumoni) – symptomer og behandling
Lungebetændelse (eller pneumoni) rammer omkring en proc...
2 marts, 2022 Infektioner og vacciner
Alt om forkølelsessår (herpes simplex) – symptomer, årsag og behandling
Forkølelsessår er meget almindeligt og skyldes en virus...
2 marts, 2022 Infektioner og vacciner
Alt om ondt i halsen
I forbindelse med for eksempel forkølelse er det almind...
2 marts, 2022 Infektioner og vacciner
Influenza – symptomer, årsag og behandling
Hvert år om vinteren spredes influenzaen, og mange bliv...
9 marts, 2020 Infektioner og vacciner
Alt om japansk encephalitis (hjernebetændelse) – symptomer og behandling
I Sydøstasien og store dele af det østlige Asien foreko...
9 marts, 2020 Mave og tarm
Undgå maveonde på rejsen – turistdiarré (kolera)
En ferie kan blive fuldstændig ødelagt, hvis man ender ...
5 marts, 2020 Infektioner og vacciner
Coronavirus covid-19, SARS og MERS – symptomer og forebyggende foranstaltninger
2 marts, 2020 Infektioner og vacciner
Lungebetændelse Risiko og vaccination
3 februar, 2017 Infektioner og vacciner
Hepatitis C, smitte, symptomer, diagnose, behandling
Hepatitis C er en virus, der smitter gennem blodet. Hvi...
13 september, 2016 Infektioner og vacciner
Rosen (erysipelas). Hvem rammes, hvilken behandling er påkrævet.
Rosen er en akut hudinfektion, som ofte forårsages af s...
13 september, 2016 Infektioner og vacciner
Gul feber. Smittekilder og vaccine.
Gul feber er en virussygdom, der optræder hos primater ...
13 maj, 2016 Infektioner og vacciner
I denne artikel  fortæller vi mere om den kedelige side...
11 maj, 2016 Infektioner og vacciner
Blod i urinen (Hæmaturi) Undersøgelse og behandling
For at gøre din oplevelse af vores side så god som muligt, bruger vi cookies. Ved at fortsætte med at bruge vores hjemmeside accepterer du, at der bruges cookies. Læs vores persondatapolitik
DOKTORN.com blev grundlagt i 1999 af Add Health Media AB med det formål at formidle viden og information om medicin, sundhed og velvære til sundhedsvæsenet og den brede offentlighed.